ΚΑΝΟΝΙΣΜΟΣ (ΕΚ) αριθ. 1553/95 ΤΟΥ ΣΥΜΒΟΥΛΙΟΥ της 29ης Ιουνίου 1995 για πέμπτη προσαρμογή του καθεστώτος ενίσχυσης για το βαμβάκι που καθιερώθηκε με το πρωτόκολλο αριθ. 4 που προσαρτήθηκε στην πράξη προσχώρησης της Ελλάδας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Ελλάδας, και ιδίως την παράγραφο 11 του πρωτοκόλλου αριθ. 4 που αφορά το βαμβάκι, όπως τροποποιήθηκε τελευταία από τον κανονισμό (ΕΚ) αριθ. 2760/94 (1),

τον κανονισμό (ΕΟΚ) αριθ. 2052/92 του Συμβουλίου της 30ής Ιουνίου 1992 για δεύτερη προσαρμογή του καθεστώτος ενίσχυσης για το βαμβάκι που καθιερώθηκε με το πρωτόκολλο αριθ. 4 που προσαρτήθηκε στην πράξη προσχώρησης της Ελλάδας (2), και ιδίως το άρθρο 5,

την πρόταση της Επιτροπής (3),

τη γνώμη του Ευρωπαϊκού Κοινοβουλίου (4),

τη γνώμη της Οικονομικής και Κοινωνικής Επιτροπής (5),

Εκτιμώντας:

ότι τα αποτελέσματα από την εξέταση της λειτουργίας του καθεστώτος που έχει θεσπιστεί με το πρωτόκολλο αριθ. 4 που αναφέρετεαι στο άρθρο 5 του κανονισμού (ΕΟΚ) αριθ. 2052/92, παρέχουν ενδείξεις ότι απαιτείται η προσαρμογή του εν λόγω καθεστώτος 7 ότι η μελέτη των επιπτώσεων της καλλιέργειας βάμβακος στις περιφέρειες όπου καλλιεργείται το εν λόγω προϊόν, αποδεικνύει την ανάγκη να αυξηθεί η παραγωγή στις ζώνες της Κοινότητας που είναι οι πλέον ενδεδειγμένες για την καλλιέργεια αυτή, λαμβανομένων επίσης υπόψη των αναγκών της Κοινότητας σε ίνες βάμβακος 7 ότι, για τους λόγους αυτούς, θα πρέπει να αυξηθεί η μέγιστη εγγυημένη ποσότητα 7 ότι, αντίθετα, για να μην επεκταθεί η εν λόγω καλλιέργεια στις λιγότερο κατάλληλες γι' αυτή περιοχές, αφενός, και, αφετέρου, για να μην προκληθεί αύξηση των δαπανών, θα πρέπει να μειωθεί η τιμή στόχου κατ' αναλογία προς την αύξηση της μέγιστης εγγυημένης ποσότητας, και να καταργηθούν τα όρια μείωσης της ενίσχυσης σε περίπτωση υπέρβασης της μέγιστης εγγυημένης ποσότητας 7 ότι, κατά τον καθορισμό της τιμής στόχου, είναι απαραίτητο να ληφθεί υπόψη η προσαρμογή των τιμών σε Ecu, η οποία προβλέπεται από τον κανονισμό (ΕΚ) αριθ. 150/95 του Συμβουλίου της 23ης Ιανουαρίου 1995 που τροποποιεί τον κανονισμό (ΕΟΚ) αριθ. 3813/92 σχετικά με τη λογιστική μονάδα και τις ισοτιμίες που πρέπει να εφαρμόζονται στο πλαίσιο της Κοινής Γεωργικής Πολιτικής (6) 7 ότι, για λόγους δημοσιονομικής διευκόλυνσης και ισότητας μεταξύ των εμπορευομένων, θα πρέπει να καταργηθεί κάθε αναβολή της μείωσης της ενίσχυσης 7 ότι οι διαφορές ως προς την εξέλιξη της παραγωγής στα κράτη μέλη είχαν ως αποτέλεσμα ορισμένες αδικίες όσον αφορά τη λειτουργία του συστήματος των σταθεροποιητών 7 ότι, για τη θέσπιση ενός δικαιότερου συστήματος, θα πρέπει να προβλεφθεί ότι η μείωση της ενίσχυσης σε περίπτωση υπέρβασης της μέγιστης εγγυημένης ποσότητας θα εφαρμόζεται αναλογικώς στα κράτη μέλη τα υπεύθυνα για την υπέρβαση 7 ότι, ωστόσο, η επίπτωση της μείωσης μπορεί να μετριαστεί αν, ενόψει ιδίως της μέσης τιμής στην παγκόσμια αγορά, δεν γίνει υπέρβαση των δημοσιονομικών προβλέψεων 7 ότι θα πρέπει επίσης να προβλεφθεί, για τα κράτη μέλη που είναι δυνητικά κράτη παραγωγής βάμβακος, η δυνατότητα να αρχίσουν την εν λόγω καλλιέργεια, καθορίζοντας ένα επίπεδο παραγωγής στο οποίο δεν θα εφαρμόζεται το σύστημα των σταθεροποιητών 7 ότι, για να παρασχεθεί δυνατότητα στους εμπορευόμενους να καταρτίσουν προγράμματα παραγωγής και μεταποίησης σε περισσότερο μακροπρόθεσμη βάση, η τιμή στόχου, καθώς και η ελάχιστη τιμή που καταβάλλεται στον παραγωγό, θα πρέπει να μην καθορίζεται πλέον σε ετήσια βάση έτσι ώστε να του εξασφαλίζεται το όφελος της ενίσχυσης 7 ότι το καθεστώς ενίσχυσης μικροπαραγωγών βάμβακος, του κανονισμού (ΕΟΚ) αριθ. 1152/90 (7), μετέβαλε τις δομές παραγωγής, εμποδίζοντας την επίτευξη του επιδιωκόμενου στόχου, και πρέπει συνεπώς να παύσει μέσω της κατάργησης του κανονισμού αυτού 7 ότι, λόγω της ξηρασίας σε ένα κράτος μέλος παραγωγής και των σοβαρών της επιπτώσεων στους παραγωγούς, είναι ιδιαίτερα επείγον να εισαχθεί δικαιότερο σύστημα διαχείρισης 7 ότι η επίτευξη των άλλων στόχων που προκύπτουν από την ανάλυση του καθεστώτος απαιτεί και τη διενέργεια προσαρμογών το ταχύτερο 7 ότι η κατάργηση του καθεστώτος ενίσχυσης μικροπαραγωγών πρέπει να γίνει το ταχύτερο ώστε να σταματήσει η αναποτελεσματική και ανεπιούμητη χρήση των κοινοτικών κονδυλίων 7 ότι τα διάφορα μέτρα είναι τμήμα ενός πακέτου και πρέπει συνεπώς να εφαρμοστούν πλήρως στην περίοδο 1995/96 7 ότι η κτηθείσα πείρα θα μπορούσε να παράσχει ενδείξεις σχετικά με την αναγκαιότητα άλλων προσαρμογών του συστήματος που προβλέπεται από το προαναφερθέν πρωτόκολλο 7 ότι, κατά συνέπεια, θα πρέπει να προβλεφθεί μια διαδικασία που να παρέχει τη δυνατότητα στο Συμβούλιο να προσαρμόζει το καθεστώς,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός καθορίζει τις προσαρμογές του καθεστώτος χορήγησης ενίσχυσης στην παραγωγή βάμβακος, το οποίο προβλέπεται στις παραγράφους 3, 8, 9 και 11 του πρωτοκόλλου αριθ. 4 που έχει προσαρτηθεί στην πράξη προσχώρησης της Ελλάδας και το οποίο έχει αναπροσαρμοστεί με τον κανονισμό (ΕΟΚ) αριθ. 1964/87 του Συμβουλίου (1).

Άρθρο 2

Το άρθρο 2 του κανονισμού (ΕΟΚ) αριθ. 1964/87 αντικαθίσταται από το ακόλουθο κείμενο:

«Άρθρο 2 1. Θεσπίζεται μια μέγιστη εγγυημένη ποσότητα (ΜΕΠ) για την οποία χορηγείται η ενίσχυση που αναφέρεται στο σημείο 3 του πρωτοκόλλου αριθ. 4 για το βαμβάκι.

Η ποσότητα αυτή καθορίζεται για κάθε περίοδο εμπορίας σε 1 031 000 τόνους μη εκκοκκισμένου βάμβακος.

2. Η ΜΕΠ κατανέμεται ως εξής μεταξύ των κρατών μελών (Εθνική Εγγυημένη Ποσόστητα - ΕΕΠ):

Ισπανία: 249 000 τόνοι,

Ελλάδα: 782 000 τόνοι.

3. Υπό την επιφύλαξη της παραγράφου 4, αν σε μια περίοδο εμπορίας η πραγματική παραγωγή υπερβεί τη ΜΕΠ, η τιμή στόχου της περιόδου μειώνεται σε κάθε κράτος μέλος όπου η παραγωγή υπερέβη την ΕΕΠ κατά ποσοστό ίσο με το ήμισυ του ποσοστού υπέρβασης της ΕΕΠ αυτού. Η μείωση υπολογίζεται βάσει της υπέρβασης της ΜΕΠ και κατ' αναλογίαν της απόκλισης μεταξύ της πραγματικής παραγωγής κάθε κράτους μέλους και της ΕΕΠ αυτού.

Οι μειώσεις υπολογίζονται με τη διαδικασία του άρθρου 12 του κανονισμού (ΕΟΚ) αριθ. 1308/70 (*).

4. Αν σε μια περίοδο εμπορίας:

- εφαρμοστεί η παράγραφος 3,

- ο σταθμισμένος μέρος όρος της τιμής της διεθνούς αγοράς που ελήφθη υπόψη για τον καθορισμό της καταβληθείσας ενίσχυσης υπερβαίνει τα 30,2 Ecu ανά 100 χιλιόγραμμα και - οι ολικές δημοσιονομικές δαπάνες του καθεστώτος ενίσχυσης είναι κατώτερες των 770 εκατομμυρίων Ecu,

η δημοσιονομική απόκλιση που αναφέρεται στην ανωτέρω τρίτη περίπτωση χρησιμοποιείται για να αυξηθεί το ποσό ενίσχυσης σε κάθε κράτος μέλος όπου η πραγματική παραγωγή υπερέβη την ΕΕΠ του.

Ωστόσο, το προσαυξημένο, βάσει του πρώτου εδαφίου, ποσό ενίσχυσης δεν μπορεί να υπερβεί:

- το ανά τόνο υπολογιζόμενο ποσό ενίσχυσης όταν δεν εφαρμόζεται η παράγραφος 3, ούτε - το ποσό ενίσχυσης που υπολογίζεται με την εφαρμογή της παραγράφου 3 με βάση ΜΕΠ 1 120 000 τόνων μη εκκοκκισμένου βάμβακος, εκ της οποίας η ΕΕΠ για την Ισπανία είναι 270 000 τόνοι και για την Ελλάδα 850 000 τόνοι.

Οι λεπτομέρειες υπολογισμού της προσαύξησης της ενίσχυσης και τα στοιχεία που δίδουν τα κράτη μέλη στην Επιτροπή προς τούτο ορίζονται με τη διαδικασία του άρθρου 12 του κανονισμού (ΕΟΚ) αριθ. 1308/70.

5. Οι παράγραφοι 3 και 4 εφαρμόζονται μόνο στην Ελλάδα και την Ισπανία. Ωστόσο, αν σε ένα εκ των κρατών αυτών η πραγματική παραγωγή μη εκκοκκισμένου βάμβακος υπερβεί τους 1 500 τόνους κατά την περίοδο εμπορίας, και η πραγματική παραγωγή της Κοινότητας υπερβεί την ΜΕΠ, η τιμή στόχου του οικείου κράτους μέλους μειούται κατά ποσοστό ίσο προς το ήιμσυ του ποσοστού υπέρβασης των 1 500 τόνων.

(*) ΕΕ αριθ. L 146 της 4. 7. 1970, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3290/94 (ΕΕ αριθ. L 349 της 31. 12. 1994, σ. 105).»

Άρθρο 3

Η παράγραφος 8 του πρωτοκόλλου αριθ. 4 αντικαθίσταται από το ακόλουθο κείμενο:

«8. Η τιμή στόχου καθορίζεται σε 106,30 Ecu ανά 100 χιλιόγραμμα μη εκκοκκισμένου βάμβακος.

Η τιμή αυτή αφορά βαμβάκι:

- ποιότητας υγειούς, ανόθευτης και σύμφωνης με τα συναλλακτικά ήθη,

- με 10 % υγρασία και 3 % προσμείξεις,

- που έχει τα απαραίτητα χαρακτηριστικά για να παραχθούν, μετά τον εκκοκκισμό, 32 % ίνες της κατηγορίας αριθ. 5 (μέση κατηγορία βάμβακα - white middling) και μήκους 28 χιλιοστών (1-3/32).»

Άρθρο 4

Στο πρωτόκολλο αριθ. 4 παρεμβάλλεται η ακόλουθη παράγραφος:

«8α. Η ενίσχυση στην παραγωγή χορηγείται μόνο στις επιχειρήσεις που αγοράζουν το μη εκκοκκισμένο βαμβάκι σε τιμή τουλάχιστον ίση με την ελάχιστη τιμή. Η ελάχιστη τιμή καθορίζεται σε 100,99 Ecu ανά 100 χιλιόγραμμα μη εκκοκκισμένου βάμβακος για την ποιότητα που λαμβάνεται υπόψη στον προσδιορισμό της τιμής στόχου και κατά την έξοδο από τη γεωργική εκμετάλλευση.»

Άρθρο 5

Διαγράφεται το στοιχείο α) της παραγράφου 9 δεύτερο εδάφιο του πρωτοκόλλου αριθ. 4.

Άρθρο 6

Η παράγραφος 11 του πρωτοκόλλου αριθ. 4 αντικαθίσταται από το ακόλουθο κείμενο:

«11. Το αργότερο πριν από την έναρξη της περιόδου εμπορίας 1999/2000, η Επιτροπή διαβιβάζει στο Συμβούλιο έκθεση σχετικά με τη λειτουργία του καθεστώτος χορήγησης ενισχύσεων στον τομέα του βάμβακος. Εάν η έκθεση καταδείξει ότι είναι αναγκαίο, το Συμβούλιο αποφασίζοντας με ειδική πλειοψηφία επί προτάσεως της Επιτροπής και αφού ζητηθεί η γνώμη του Ευρωπαϊκού Κοινοβουλίου, αποφασίζει ενδεχόμενες προσαρμογές του καθεστώτος, λαμβανομένης υπόψη της κτηθείσας πείρας στη λειτουργία του εν λόγω συστήματος, αφενός, και του συστήματος ενίσχυσης των αροτραίων καλλιεργειών, αφετέρου.»

Άρθρο 7

Ο κανονισμός (ΕΟΚ) αριθ. 1152/90 καταργείται από 1ης Σεπτεμβρίου 1995 αλλά παραμένει σε εφαρμογή για αιτήσεις ενίσχυσης της περιόδου 1994/95.

Άρθρο 8

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1995/96.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 29 Ιουνίου 1995.

Για το Συμβούλιο Ο Πρόεδρος J. BARROT

(1) ΕΕ αριθ. L 294 της 15. 11. 1994, σ. 1.

(2) ΕΕ αριθ. L 215 της 30. 7. 1992, σ. 10.

(3) ΕΕ αριθ. C 94 της 14. 4. 1995, σ. 4.

(4) ΕΕ αριθ. C 151 της 19. 6. 1995.

(5) ΕΕ αριθ. C 155 της 21. 6. 1995, σ. 21.

(6) ΕΕ αριθ. L 22 της 31. 1. 1995, σ. 1.

(7) ΕΕ αριθ. L 116 της 8. 5. 1990, σ. 1. Κανονισμός όπως τροποποιήθηκε από τον κανονισμό (ΕΚ) αριθ. 2054/92 (ΕΕ αριθ. L 215 της 30. 7. 1992, σ. 13).

(1) ΕΕ αριθ. L 184 της 3. 7. 1987, σ. 14. Κανονισμός όπως τροποποιήθηκε τελευταία από τον κανονισμό (ΕΚ) αριθ. 2760/94 (ΕΕ αριθ. L 294 της 15. 11. 1994, σ. 1).